LidanRubinov/Halacha-QA huggingface dataset:
שאלה: הכשר מיקרוגל: האם לדעת הספרדים ניתן להכשיר מיקרוגל בפסח? אם כן, כיצד מכשירים אותו?
תשובה: מנקים אותו משאריות ממשיות ומלכלוך, ומפעילים אותו כאשר בתוכו כוס מים עם חומר פוגם (חומר לניקוי כלים), למשך זמן מועט יותר מהפעלה רגילה.
שאלה: מנהגי אשה גרושה: האם אישה גרושה חוזרת למנהגים הנהוגים בבית אביה, או שמא נשארת עם מנהגי הגרוש? ומה לגבי הילדים?
תשובה: האשה חוזרת למנהגי בית אביה, אבל הילדים הולכים לפי מנהגי אבא שלהם.
שאלה: קריאה בשבת: ידוע הוא שבשבת יש לקרוא רק ספרי קודש, אך אין איסור חמור לקרוא דברי חול, כמו עיתונים. שאלתי היא: האם מותר לקרוא בשבת חומר מהעבודה, למשל תכנית עסקית שרוצים להכין?
תשובה: אסור לעסוק בעניני עבודה בשבת.
שאלה: מעלית ביום טוב לנכה: עקב תאונה אני מרותק זמנית לכיסא גלגלים ואסור לי להניח את רגליי על הרצפה. אני גר בקומה שלישית ויש לנו מעלית בבניין. האם יש מקום להתיר ביום טוב שימוש במעלית שאינה מעלית שבת לצורך ההליכה לתפילה? האם יש הבדל בין פסיקה אשכנזית ופסיקה ספרדית בעניין זה?
תשובה: הדבר מותר רק אם גוי יעשה זאת בשבילך.
שאלה: הכשרת מיחם חשמלי: כיצד מכשירים מיחם חשמלי לפסח?
תשובה: מיחם לא צריך להכשירו, מפני שלא מבשלים בו שום דבר חוץ ממים. ואם הניחו חמץ על מכסה המיחם, ינקו אותו טוב משני צידיו ויגעילו אותו.
שאלה: מצה עשירה: האם ניתן לקבוע סעודה בערב פסח שחל בשבת על מצה עשירה?
תשובה: אשכנזים לא אוכלים מצה עשירה בפסח, ולכן זה נחשב לגביהם כחמץ, ודינו כמו כל אכילת חמץ בערב פסח. לספרדים זו מצה, ולכן גם להם אסור לאכול אותה, מפני שלא אוכלים מצה בערב פסח.
שאלה: פסיליום בפסח: האם סיבי פסיליום (להקלת עצירות וכדומה) מותרים בפסח לאכילה או לאחסנה בבית?
תשובה: אין בעיה בסיבי פסיליום והם לא מופיעים בחוברת התרופות הכשרות לפסח, כיון שהם מאכל ולא תרופה, אך יש תחליפים שכן כתובים בחוברת: לקסדין, לקסיקל פורטה, אגיולקס בצורת גרנולין, לקסיקל קומפאונד, יונבורן. הרב רואי מרגלית.
שאלה: השם 'נעם' לבת: אני אישה חילונית ואני אמורה ללדת בשבועיים הקרובים. רציתי לדעת האם אני יכולה לקרוא לבתי בשם נעם, ואם זה קצת בעיתי האם אפשר לצרף עוד שם, למשל רחל?
תשובה: אין בעיה לתת שם נועם לבת וכך פסקו הגר"מ אליהו, הגר"א נבנצל, הגר"ש פישר והגר"ד בצרי. אבל שמות שמקובלים רק לבנים אין לתת לבת, כך כתב הגרש"ז אויערבך. ושיהיה לידה קלה במזל טוב. הרב רואי מרגלית.
שאלה: תעתוע או אמת בחלום: הנני חולם על מראות ה אשר מופיע לי בחלום. יש לציין שהוא אינו דורש ממני דבר כמעט. לאחרונה התגלה אליי ואמר לי "לנצור את לשוני מלדבר רע על עדה מסויימת". היו עוד מראות שלא אפרט אותן אך החזקה מכולן היא הראשונה שבהן שנאמרה לי במשל, שעליי לקיים תורה ומצוות ועד היום הזה אינני מצליח לקיים תורה ומצוות כיוון שהנושא סבוך מידי עבורי. אינני דתי, ורקע חילוני בי, אינני אדם חכם, וקשה עליי עד מאוד לקיים תורה ומצוות. האם יתכן שכל החלומות הינם הבל כשל הסכיזופרן אשר רואה מראות כזב בתעתועי רוחו החולה?
תשובה: הרמב"ם במורה נבוכים כותב שאפילו הנביאים הגדולים ביותר, אליהו הנביא ואחרים לא זכו אף פעם למראות השם, לכל היותר זכו לראייה של מלאכים חשובים שדברו אליהם בשם ד'. אבל לפי דעת הרמב"ם, אף פעם לא זוכים אפילו הגדולים ביותר למראות ד'. לכן, יש לך לומר לעצמך שזה לא השם שנראה לך אלא שליח ממנו שבא לעזור לך להישמר מלשון הרע ולהתחזק בשמירת תורה ומצוות. אף על פי שהדבר הוא קצת מסובך וקשה כדאי להשתדל לעשות את הדברים לאט לאט, צעד אחר צעד ובמשך הזמן אפשר יהיה לקיים תורה ומצוות ולקבל את מנוחת הנפש, שמוטרדת היום בגלל חלומות אלה. אינני בטוח שהחלומות הם רק סימן של סכיזופרניה, אלא, ייתכן שמקורם בקריאה פנימית של הנשמה שמתגעגעת ורוצה בשמירת התורה וכדאי להתחיל להשתדל ולשמור את אותם הדברים שמסוגלים לשמור בלי כל קושי, לבחור את אותן המצוות שקל מאוד לשמור אותן ובעזרת השם, גם בדבר הזה יש ברכה גדולה.
שאלה: איך שוכחים מקשר?!: לפני בערך 10 חודשים הכרתי בחור והקשר בנינו הלך והתחזק אחרי חודשיים הגענו להחלטה שאנחנו רוצים להתחתן.דיברתי על תאריך לאירוסין וה ויפה (במהלך הקשר שהיה כ"כ אמיתי ופתוח סיפרתי לו את הדברים הכי אישים שעברתי.). שבוע לפי האירוסין בשיחת טלפון שגרתית אחרי שבת הוא הודיע לי שהוא חשב על הקשר שלנו והגיע למסקנה שלטובת שנינו עדיף לסיים את הקשר. בכך הסתיימה השיחה האחרונה שלנו. במהלך השמונה חודשים מאז שנפרדנו אני משתדלת לשכוח אותו אך לצערי אני לא מצליחה להתנתק מזיכרונות שלנו מה שהיה בנינו וכל הפגישות שלנו וכו. כל פעם אחרי שאני יוצאת ומגיע למסקנה שזה לא זה. אני אומרת לעצמי אולי הקשר עם הבחור הוא היה הזיווג שלי ואיפה הקשר התפספס. אני לעיתים שוקעת ממש בדיכאון מכל הנושא, אני אשמח מאוד אם הרב יכול לתת לי עצה בנושא.
תשובה: את צריכה להניח שכל מה שקורה זה לטובה וגם זה לטובה שהקשר נפסק. וגם מה שאת הצטערת עד עכשו גם זה לטובה הצער מזכך. אבל מכאן ואילך עליך לצאת מהצער ולהיות בשמחה ובבטחון כי השמחה מביאה ברכה. כנראה שהזיוג שלך הוא אחר ולא הבחור שהכרת. כאשר תמצאי את הראוי לך יתברר לך הכל למפרע שכך היה צריך להיות. אני מאחל לך שתמצאי את המיועד לך בקרוב.
שאלה: הכשרת פויקה לפסח: פויקה" הינו סיר אפריקאי העשוי מברזל עבה שאינו נשרף ודרך שימושו הוא הנחתו בתוך המדורה, אם כן- כיצד אפשר להכשירו לפסח?
תשובה: הכשרה בליבון חמור באש, כבולעו כך פולטו.
שאלה: כשרות ביצים בפסח: האם צריך לקנות ביצים עם חותמת "כשר לפסח", והאם מותר להשתמש בביצים שאין עליהם כשרות לפסח?
תשובה: אין שום בעיה בביצים מוחתמות בפסח מצד כשרות החותמת.
שאלה: משקאות כשרים לפסח: האם ישנם משקאות שאינם כשרים לפסח מלבד בירה שידוע לי? אם כן אילו?
תשובה: כעיקרון בירה וויסקי ידועים כחמץ ממש, אך אין לשתות כיום אף משקה שאין לו כשרות לפסח כיון שמערבים היום במפעלים כל מיני רכיבים נוספים של טעם וריח סמיכות ומוצרי שימור וכו'. הרב רואי מרגלית.
שאלה: אלוקים וקן של ציפור: למה יש בעיה לומר על אלוקים שהוא רחמן בעניין קן של ציפור? למה אי אפשר לומר שאלוקים גם יש בו את מידת הרחמנות, בעניין זה?
תשובה: מובא בשם הרצי"ה קוק זצ"ל (בשיחותיו לפרשת כי תצא, ובסוף ההקדמה לסידור עולת ראיה בשם בעל התוספות יו"ט למשנה זאת בברכות) שאין בעיה לומר שהקב"ה רחמן כטעם למצוות שילוח הקן, ואף הרמב"ם בטעמו למצווה זו בספרו מורה נבוכים מסביר זאת כטעם למצווה זו, אלא בתפילה שכל מילה בה צריכה להיות מדויקת ושקולה, יש בעיה להביא השערה, שהרי הסבר זה כטעם למצווה הוא בגדר השערה, ובתפילה כל מילה צריכה להיות מדויקת, לכן רק בתפילה אדם שאומר דבר זה "משתקין אותו". ר' ידידיה הכהן.
שאלה: תרופות כשרות לפסח: איזה תרופות נגד עצירות יש שכשרות לפסח?
תשובה: אין בעיה בסיבי פסיליום והם לא מופיעים בחוברת התרופות הכשרות לפסח, כיון שהם מאכל ולא תרופה, אך יש תחליפים שכן כתובים בחוברת: לקסדין, לקסיקל פורטה, אגיולקס בצורת גרנולין, לקסיקל קומפאונד, יונבורן. הרב רואי מרגלית.
שאלה: בדיקת חמץ לאחר שהות לילה אחד: מיניתי שליח לבדוק בשבילי בפנימייה ואחרי שהוא בדק ישנתי לילה אחד בפנימייה. האם אני צריך לבדוק שוב?
תשובה: אין צורך לבדוק שוב.
שאלה: הסתרת מידע ממעסיק: אני עובד אצל מעסיק בנקיון בתים. כעת, כאשר הייתי באחד הבתים הציעו לי לעבוד לא דרך המעסיק, וכך אני ארויח יותר, ויצטרכו לשלם לי פחות, כך שיוצא שכולם מרויחים חוץ מהמעסיק. אלא שהשאלה שלי היא האם זה מותר? זה מוסרי? סוף כל סוף המעסיק הוא זה שמצא לי את העבודה? אם זה מותר, אני צריך לספר לו? אני יכול להמשיך לעבוד אצלו בבתים אחרים שהוא שולח אותי, באותו זמן שאני עובד לא דרכו, בבתים אחרים בלי שהוא יודע?
תשובה: עליך לפצות את המעסיק על שהשיג עבורך את העבודה.
שאלה: ביעור חמץ בערב שבת: השנה חל פסח במוצאי שבת. מתי עושים את הביעור?
תשובה: ביום שישי שורפים את החמץ כבכל שנה ומשאירים רק חמץ שיאכלו בשבת בלבד. בשבת בבוקר כשמסיימים לאכול עד סוף זמן אכילה (9:50 שעון קיץ בערך), יש לזרוק את מה שנשאר לשירותים, או למכולת אשפה גדולה ברחוב, או לדלי עם נפט או אקנומיקה שהוכן מערב שבת, ואז האומרים את נוסח הביעור: כל חמיעא וכו'. הרב רואי מרגלית.
שאלה: קינואה בפסח: האם קינואה נכלל באיסור קטניות בפסח?
תשובה: יש חשש שנכלל באיסור קטניות עקב דמיונו לאורז. הרב רואי מרגלית
שאלה: אוהל מעל קבר?: לכבוד הרב! האם יש עניין לשים אוהל מעל קבר של רב? והרי ראינו מהר"ם שיק בשו"ת שלו חו"מ סימן נ"ו, שהבנתי מהמקור הזה שיש מקומות שלא עושים, והרי יש מקומות שיש אוהל מעל קבר של רב?
תשובה: בדרך כלל אין עושים אהל מעל לקבר, חוץ ממקרים חריגים ביותר
שאלה: שאלת רב פעמיים.: האם מותר לשאול שני רבנים שאלה זהה בהלכה וללכת לפי המיקל?
תשובה: שאל רב ואסר אין לשאול רב שני וגם אם שאל רב שני עליו להחמיר כהרב הראשון. אם ידוע שיש מחלוקת בדבר הכלל הוא שבדאורייתא מחמירים ובדרבנן אפשר להקל אם שתי הדעות שקולות.
שאלה: אכילת קמח מצה לפני ליל הסדר: האם מותר לאכול בשבת הגדול תבשילים שבושלו או טוגנו עם קמח מצה?
תשובה: אפשר אם בושלו או טוגנו בשמן עמוק.
שאלה: אכילת מצה ר: קראתי באחד השו"ת באתר כי שליש מצה היא כזית. רציתי לדעת, האם מדובר במצת מכונה רגילה או במצת עבודת יד?
תשובה: מצת מכונה (לפי הר' ליאור)
שאלה: ניגוב בנייר טואלט: כתוב בגמרא בשבת, וכך גם נפסק בשו"ע שדבר שהאור שולטת בו, אין לקנח בו בבית הכסא. ובכן כיצד אנו היום נוהגים לקנח בנייר טואלט שהוא ללא ספק דבר שהאור שולטת בו?
תשובה: נזכר בגמרא שבדבר של סכנה, שרוב העולם נהגו להקל בו, הקב"ה שומר בכח השגחתו על הציבור שלא ינזקו. ובלשון ח : "האידנא, דדשו ברבים, לית לן בה" וכן נאמר : " שומר פתאים ד'". ומשתי סיבות אלו, אין לחשוש בזמננו,וכן נראה ממה שכתבו גדולי נזכר בגמרא שדבר של סכנה, שרב העולם נהגו להקל בו, הקב"ה שומר בכח השגחתו על הציבור שלא האחרונים (מובא בבן איש חי כי עדיף לקנח במים משום נקיות ולא הזכירו את החשש הנזכר בגמרא ביחס לנייר).
שאלה: החורים שבמצה: תלמידה בכיתתי שאלה אותי מדוע המצה מחוררת? האם יש הסבר לכך? האם זה ל"הוצאת" אויר מהבצק?
תשובה: אכן אם לא יעשו חורים במצה היא תתנפח, ומטרת החורים היא להוציא ממנה האויר. ר' ידידיה הכהן
שאלה: שכנים: נפל מביתי מכסה של צינור ביוב, עקב עבודה לא מושלמת של שרברב ששכרתי. המכסה סתם את הביוב של הבניין והיה צורך בשרברב שיחלץ אותו. על מי חלה חובת ת הנזק?
תשובה: על בעל המלאכה, מפני שלא עשה את מלאכתו כראוי.
שאלה: "כשר לפסח ערב פסח": מה פירוש ההגדרה "כשר לפסח ערב פסח" שמופיע על מוצרי מזון מסוימים בעיקר מוצרי חלב, והאם צריך להקפיד על כך?
תשובה: כשר לפסח ערב פסח היא כשרות יותר מהודרת שכביכול אף חמץ שאכלה הבהמה מתבטל עוד לפני החג, למרות שמעיקר הדין זה וזה גורם מותר, אך אם אפשר להדר בקלות ובנמצא תבוא עליך ברכה. הרב רואי מרגלית
שאלה: כתיבה בתוך הזכר לחורבן: ידוע שאדם צריך להשאיר בביתו חלק לא מסוייד(טפח על טפח) זכר לחורבן. אני רוצה לכתוב בתוך אותו זכר לחורבן, את ההלכה הזאת, שאדם צריך להשאיר חלק לא מסוייד וכו. ההלכה מן הסתם תוסיף יופי לאותו טפח. האם מותר לכתוב בתוך האמה, או שצריך להשאיר אותה נקייה מכל וכל?
תשובה: לדעתי מותר לכתוב בתוך אמה זו כיתוב זה או "אם אשכחך ירושלים" וכדומה.
שאלה: אורך ציצית שווה: א. האם צריך לכתחילה (ובדיעבד) שאורך חוטי הציצית יהיו שוים, או שמותר ש4 חוטים יהיו ארוכים מ-4 האחרים? ב. האם מותר לחתוך אותם על מנת שיהיו שוים?
תשובה: לא חייבים שיהיו שווים, מ"מ אם רוצה להדר ולנאותם שיהיו שוים, יחתכם בפיו ולא במספרים. הרב רואי מרגלית.
שאלה: שימוש בבקבוקי פלסטיק בפסח: האם אפשר להשתמש בפסח בבקבוקים משומשים (של 1.5-2 ליטר) שמולאו לפני כן בקולה, ספרייט או בירה שחורה? זה נועד כדי למלא בהם מים או מיץ בפסח.
תשובה: הן בקבוקי זכוכית והן בקבוקי פלסטיק טעונים השריה של שלושה ימים רצופים, כאשר בסוף כל 24 שעות מחליפים את המים.
שאלה: יקנה"ז בלי אש: אני נמצא כעת באמצע שירותי הצבאי. שאלתי היא מה אני עושה אם אין לי אפשרות להשאיר נר דולק כל השבת שלפני פסח, כך שאני לא אוכל להבדיל בקידוש של ליל הסדר (שהשנה הם צמודים)?
תשובה: אם אין אש אז לא אומרים את ברכת הנר. אבל צריך לדעת שיש דעות הסוברות שבנורות להט שלנו אפשר לברך "בורא מאורי האש", ואפשר לסמוך עליהם בשעת הדחק.
שאלה: כשרות בפסח : אנו חיים בחו"ל ורוצים לוודא מספר פרטים. 1. מה עושים אם יש הרבה חמץ שנשאר וחבל לזרוק? 2.האם גם תרופות שיצרו אותם בחו"ל (כמו אדביל ) צריכות הכשר לפסח. 3. קיים חשש שיכול להיווצר חמץ כתוצאה מבישול ותערובת של חומרים בזמן ההכנה? כגון שהמצה יכולה להחמיץ כתוצאה אם מרטיבים אותה?
תשובה: צריך להבחין בין חמץ ממש, תערבות חמץ ודבר שהתבשל בכלי חמץ. חמץ ממש ותערובת חמץ מן הראוי לחסל עד ערב החג. היתר לשרוף. אם תישאר כמות גדולה שהפסד גדול לשורפה מותר למכור לגוי. המכירה צריכה להיעשות באמצעות רב הבקי בכך בהעדר רב כזה אין בררה אלא לשרוף הכל לפני החג. תרופה מרה שבולעים אותה מותר לחולה להשתמש בה. החשש שהמצה תחמיץ ע"י הרטבה נדיר ביותר אך יש הנוהגים מידת חסידות ואינם מרטיבים מצה ("שרויה"). מי שבא ממשפחה הנוהגת כך ממשיך לנהוג כמשפחתו. אחר אינו צריך לחוש לכך.
שאלה: האם ניתן להכשיר להגעיל מיקסר לפסח?: יש לי מיקסר נירוסטה, והקערות להקצפה, גם הן מנירוסטה, המקציף של הביצים עשוי מברזל. האם ניתן להגעיל את המיקסר לפסח?
תשובה: כן, ניתן להגעילם, ובגוף המיקסר עצמו אין בעיה, מפני שהחמץ שנדבק שם הוא מועט, ובדרך-כלל מנקים את גוף המיקסר טוב מיד אחרי השימוש.
שאלה: כשרות 'אנשור' לפסח: האם מותר לחולה אלצהיימר לאכול אנשור בפסח, או אם ידוע על תחליף כלשהוא?
תשובה: מבדיקה שעשינו אין תחליף לאנשור, אך מסרו לנו שבחוברת של הבד"ץ כתוב שיש להתייעץ עם רופא לגבי מידת הנחיצות והסכנה לחולה ספציפי באכילת אנשור אם חייב לאוכלו או שיאכל דבר אחר.
שאלה: קורבנות זה פרימיטיבי: לפי הרמב"ם, עם ישראל היו עובדי אלילים ומשום שהורגלו להקריב קורבנות, אז אלוקים נתן להם להקריב גם לו. ובכן, מאחר ואין בנו כבר ממקריבי קורבנות לאלילים, לשם מה בזמן המשיח יהיה מעשה פרימיטיבי כזה, ולא נחוץ בעליל, הרי אין לאלוקים שום צורך אמיתי בזה?
תשובה: מה שכתב הרמב"ם ב"מורה נבוכים", שבדורם של ישראל היו הגויים עובדי אלילים לא עם ישראל. עם ישראל לא היה עובד אלילים, הרי כבר אבותינו הראשונים אברהם יצחק ויעקב היו מאמינים בשלמות בכל נפשם עד מסירות נפש בריבונו של עולם ולא חס ו באלילים. ולכן האמונה בעבודת אלילים היתה של הגויים ולא שלנו ושם כותב הרמב"ם ב"מורה נבוכים" טעם זה כדי לשבר את האוזן אבל הרמב"ם בעצמו בספר "יד החזקה" כתב שלעתיד לבוא, כשיבוא המשיח יבנה בית המקדש ויקריבו בו קרבנות ומה שהדבר נראה פרימיטיבי זה רק בגלל שאיננו בדיוק מבינים מה משמעות הדברים. כמו שאדם יסתכל על מה שקורה אצלו כשהוא אוכל בשר. האם אכילת הבשר היא לא פרימיטיביות?. האם זה צודק שאדם יקח כבש או פרה או עגל, ישחט אותם, יסלק מהם את חייהם כדי להשביע את קיבתו או תאוותו?. האם זה לא פרימיטיבי? ואם זה מקובל כ"כ, וכולם, אולי אפילו השואל, אוכלים בשר דגים ועופות ולא רואים בזה פרימיטיביות, מדוע קרבן להשם נראה יותר פרימיטיבי מאכילת בשר? ייתכן, ואם נגיע למצב שבני אדם יחדלו לאכול בשר וישמרו על זכויות של בני אדם ושל בעלי החיים אולי אז לא יהיה צורך בקרבנות, כי ודאי שלאלוקים אין צורך אמיתי בזה. הקרבנות מטרתם היא לרומם את נפש האדם. כל זמן שאדם אוכל בשר ונראה לו שמותר לשחוט בשר לצורך תאוותיו, אין שום סיבה שהוא לא ישחט בשר על מנת לרומם את נפשו ע"י קרבן להשם. כשאדם יינזר מאכילת בשר לעצמו אז אולי יהיה זמן להפסיק או שלא להקריב קרבנות גם בבית המקדש. והלואי שנזכה לבניין בית המקדש ואח"כ נדאג גם לשאלת הקרבנות.
שאלה: חמץ במקלדת: יש לנו חמץ במקלדת של המחשב, האם צריך לנקות שם? ואם איני מצליח האם לא להשתמש במקלדת בפסח?
תשובה: זה לא מצטרף לכזית, ומספיק ביטול חמץ.
שאלה: לשוה"ר?: מקום עבודתי עומד לגייס עובד חדש שאני מכיר מהעבר (למדנו יחד) שאלו אותי איך הוא מכל מיני בחינות האם מותר לי לענות? מה מותר לומר? ואם לדעתי יש לו גם חסרונות?
תשובה: מסור רק עובדות ידועות לך על חסרונות שיש להם רלבנטיות ברורה לצרכי העבודה, כגון מצב בריאות שעלול להזיק לתפקיד המוצע לו ללא הערכות משלך. כל דבר אחר שאינו הכרחי להעסקתו ואינו עובדה המוכרת לך אישית אסור.
שאלה: שמירת נגיעה: מאוד קשה לי לשמור נגיעה, מה עלי לעשות? (אני בחורה)
תשובה: עליך לחשוב על כך שאת מתקרבת לזמן של חתונה ואז תתצטערי מאד שלא נשמרת וגם החתן יצטער. כמה זה יפה לבוא לחתונה כאשר הכלה כולה של החתן ואף אחד לא נגע בה וכן החתן. כשם שאת בודאי תרצי חתן שכולו שלך ולא היה לו עסק עם בנות כך גם החתן ירצה שאת תיהי כולך שלו ולא היה לך עסק עם בנים. וגם אם עד עכשו לא נשמרת מכאן ואילך תתעזרי בכוחות מתוך שאיפה להתכונן לבנית בית טהור וקדוש.
שאלה: בדיקת חמץ בחצר בית משותף: איך בודקים את חצר הבית המשותף בדיקת חמץ בלילה שהרי הנר כבה בחוץ, ומה הדין אם בודקים את החצר ביום במקום בלילה?
תשובה: אפשר לבדוק בפנס. אכן "חצר פתוחה לאורה נבדקת", ולכן עיקר הנקיון חייב להעשות ביום. בלילה יש רק לוודא שהכל נקי.
שאלה: לימוד קבלה: התחלתי ללמוד מבוא לקבלה.הזהירו אותי לנטוש זאת. אני חילוני בן 66.מה הפחד או מה הדאגה ללמוד ולהתעמק בכך.
תשובה: אם הלימוד הוא חיצוני אין זה נקרא לימוד קבלה באמת. ללימוד קבלה אמיתי מוכרחים מקודם לבנות כלים מתאימים של מדות טובות ומעשים טובים ואמונה גדולה וידיעה רחבה בתורה שאם לא כן יש בזה סכנה כך מצינו בגמרא.
שאלה: אמירת תהילים לעילוי נשמת המת: לאחר כמה זמן לאחר פטירת המת, צריך להגיד תהילים לעילוי נשמתו, ומתי רצוי להפסיק?
תשובה: נהוג ללמוד תורה ולומר תהילים לעילוי נשמת המת במשך שנה אחרי הקבורה. אחרי שעברה שנה, אין צורך יותר ללמוד תהילים או משניות לעילוי נשמתו ורק ביום הפטירה, מדי שנה בשנה, כדאי באותו יום לעסוק בתורה ובמצוות לעילוי נשמתו.
שאלה: יעלה ויבוא בערבית של ר"ח: האם הדין שאינו חוזר כששכח יעלה ויבוא בערבית של ר"ח הוא גם לגבי מציאות שנזכר קודם שעקר רגליו דאז חוזר לרצה ובערבית של ר"ח אינו חוזר?
תשובה: ברגע שאמר את שם ה' בברכת "מחזיר שכינתו", כבר אינו חוזר יותר. (שו"ע או"ח תכ"ב א' ומ"ב ס"ק ב' שם). ר' ידידיה הכהן
שאלה: הכשרת תנור פירוליטי: לכבוד הרב! אנו אמורים להתארח בפסח אצל קרובים שיש להם תנור מסוג פירוליטי. א. רציתי לברר מה הדין של הכשרת תנור מסוג פירוליטי (מנגנון ניקוי עצמי) האם השימוש בו מותר מבלי לשהות 24 שעות, או שלמרות היותו בעל מנגנון כמתואר לעיל חייבים לשהות 24 שעות בין חלב לבשר ולהיפך? ב. בעניין הכשרתו של תנור מעין זה לפסח- האם זה אפשרי ומה צריך לעשות?
תשובה: איני יודע באיזו רמת חום הוא מתנקה. לכן ראוי להמתין 24 שעות נוסף לניקוי הן לחלב ובשר והן לפסח.
שאלה: פיקוח נפש ויישוב הארץ: ישנה הסכמה גורפת בין כל תלמידי הרצי"ה זצוק"ל שמצוות יישוב הארץ דוחה פיקוח נפש. ברצוני לשאול ע"ז מס שאלות: 1) האם זוהי עמדה הלכתית או מחשבתית. 2) אם זאת עמדה הלכתית, מדוע כמעט רק רבני מרכז הרב שותפים אליה. ואפי לא כל רבני מרכז הרב, המעיין בתשבתו של הרב ישראלי זצוק"ל יראה שכולה מבוססת על סברות שהחזרת שטחים היא עצמה מסוכנת (עי שולחן ערוך או"ח שכט,ו), וגם אצל - יבדל לחיים - הרב שפירא שליט"א פעמים שנוקט כך ופעמים כך. 3) כיוון שהנני מניח שאתם תביאו את תשובתו של הרב קוק זצוק"ל (בשו"ת משפט כהן, ובאיגרותיו) שמותר ליחיד לסכן את עצמו במלחמת הכלל, ולא כשרואה עמלקי בעצמו (ובזה מיושבת קו המנ"ח), הנה י"ל שכ"ז במצב שכבר יש מלחמה אז בטלו דיני פיקוח נפש, כדעת הרבה אח (עי בספר חידושי מרן רי"ז הלוי עה"ת - להבדיל מחידושי הגרי"ז עה"ת סטנציל - סוף פרשת בשלח עמ 32, וכן בשו"ת ציץ אליעזר חי"ב סי נז סק"ב). וא"כ ודאי שאסור לסכן נפשות אלא במצב שכבר קיימת מלחמה, ולא במצב קדם-מלחמה. (ואינטיפדה בפשטות היא קדם מלחמה). כ"ז הוא נפק"מ למצבים של "החזרת שטחים" אם דעת המומחים הצבאיים והפוליטיים, היא שפחות מסוכן אם נשהה בשטח מסויים. (רק שצ"ב רב, אם המצב הוא באמת כזה).
תשובה: איני ידע על מחלוקת בשאלה זו, שהציבור היושב בארץ יושב כאן, למרות שייתכן שיש סיכון ליחידים ממנו, מצב זה קיים בארץ זה למעלה מ100 שנה. את חדרה הקים הרב פרנק (אביו של הגרצ"פ פרנק רבה של ירושלים למרות הסיכונים. ראה גם את הקדמתו של ר"י משקלוב לפאת השולחן. כך נוהג כל עם נורמלי בעולם ועם ישראל אינו שונה בכך. מה גם שלנו יש הלכה הקובעת את תפיסתנו ולפיה יש לקיים מצוה ציבורית גם אם ייתכן שיחידים יסתכנו. רק אם תהיה סכנה ציבורית יש לשקול את קיום המצוה בתנאים אלו. עיין היטב ברמב"ן סהמ"צ מצוה ד מנ"ח תכה. השאלה היא, מהו סיכון ציבורי ואיך להגדיר אותו נתונה למנהיגי הציבור שמצד אחד מבינים את ערכה של המצוה ומצד שני שוקלים באחריות כבדה את הסיכון הציבורי, ללא דעות קדומות מפלגתיות.
שאלה: 4 כוסות יין בפסח לחולה סכרת: סבי הינו בן 79, והוא חולה סכרת וחולה לב. מה דינו לגבי ליל הסדר, שיש מצוה לשתות 4 כוסות יין?
תשובה: כל דבר שעלול להביאו לידי סכנה ימנע ממנו ויש להתייעץ עם רופא כמה יוכל לשתות אם בכלל. הרב רואי מרגלית
שאלה: הכשרת טוסטר אובן גדול לפסח: ראיתי תשובות הרב לגבי אי-הכשרת טוסטר אובן לפסח. אני שואל כי בנדון שלי יש עובדות נוספות: א. הטוסטר אובן גדול יותר מהרגיל (קרוב יותר למיקרוגל - גודל החלל הפנימי 30X30X22 סמ"ק), וא"כ אולי לא נדון ככלי. ב. השתמשנו בו פעם אחת בלבד, לפני כ-8 שנים, לאפיית פשטידה בתוך ת ב נ י ת. למיטב ידיעתי - מנהג אשכנזים שלא להכשיר תנור לפסח היא כיוון שלעיתים האוכל (או חתיכה ממנו) בא במגע י ש י ר עם דופן התנור ואז לא מועיל ליבון קל של חימום לחום מקסימלי. אך כאן, כאמור היתה אפיה חד-פעמית בתבנית - ולזיעה לכאורה מספיק ליבון קל. ג. גם אם נדון ככלי - מדוע שלא יועיל ליבון קל אם המגע היחיד של הדפנות הוא עם זיעת המאכל? השאלה נשאלה בהמשך לשאלה "הכשרת כיריים חשמליות"
תשובה: בתנאים המיוחדים שלכם ניתן להכשיר את התנור ע"י הסקה מירבית עד שנייר שתניחו בתבנית ייחרך. התבנית עצמה אינה ניתנת להכשרה.
שאלה: מניין מוקדם בע"ש: בערב שבת התחלנו לקיים מניין מוקדם של קבלת שבת. בעת הדלקת הנרות: מה דין הגברים, האם מותר להם לעשות מלאכה, והאם מותר להם לאכול לשתות משהו? האם הם צריכים לקבל בדיוק בזמן הדלקת הנרות את השבת? ועוד: האם יש עניין להצמיד מנחה של ע"ש לקבלת שבת?
תשובה: אדם יכול לקבל שבת רק מפלג המנחה והלאה, שזה כיום כשעה ורבע לפני השקיעה, כמפורט בלוחות. אם הוא מקבל שבת לפני כן, קבלתו אינה קבלה. ולכן צריך להתפלל מנחה לפני פלג המנחה, ומפלג המנחה הוא יכול לקבל שבת על-ידי אמירת "מזמור שיר ליום השבת", או "לכה דודי", או אמירת "הריני מקבל עלי את השבת". גם אישה יכולה להדליק נרות מפלג המנחה, ולקבל עליה שבת בזה. אלא שבמצב כזה, אם הבעל לא קיבל עליו את השבת, אין הוא נגרר אחריה, ומותר לו לעשות הכל, שאצלו זהו יום שישי רגיל. ומי שקיבל על עצמו שבת מבעוד היום גדול, צריך לחזור ולקרוא קריאת שמע ולספור ספירת העומר אחרי צאת הכוכבים. ואין עניין מיוחד בהצמדת מנחה לקבלת שבת, ודוקא עדיף להרחיק ביניהם, שלא יבואו להתפלל מנחה אחר השקיעה, ולא יקבלו תוספת שבת שהיא מן התורה, כמו שמצוי לפעמים בבתי-כנסת.
שאלה: עוגות פסח: פורסם שיש בעיה מסוימת עם עוגות עלית ואוסם הכשרות לפסח, מהי?
תשובה: בדקנו את הנושא ולא ידועה לנו על בעיה ספצפית שיש במוצרים אלו.
שאלה: האם חייבים עשרה לקראת תפילת שמו"ע: כשהחזן מגיע לקראת ברכת גאל ישראל בתפילת שחרית - האם כדי להתחיל את התפילה (לא חזרת הש"ץ, אלא תפילה בלחש) צריכים עשרה שהגיעו לאותו מקום? ואם לא - האם הש"ץ צריך להמתין עבורם או שיכול לסיים ברכת גאל ישראל גם כשאין עשרה שעומדים להתחיל להתפלל?
תשובה: אכן ראוי שעשרה יתחילו ביחד.
שאלה: הלכות פסח: האם עדיף לבער חמץ (כמו חבילת אטריות) או למכרו לגוי לפי ההלכה? האם יש בביער חבילה סגורה מעין בל תשחית?
תשובה: עדיף לבער את החמץ. את האיטריות אפשר לאכול עד ערב פסח אם לא אכלו אותם ראוי לשורפם ואין בכך משום בל תשחית אולם אכילה עדיפה.
שאלה: חזרה פעמיים: אני חוזר על דברים בתפילה פעמיים גם על ברכות אני חושב שזו בעיה פסיכולוגית. מה לעשות? (אני בן 12)
תשובה: אם אתה לא יכול לשלוט על עצמך ואתה חוזר פעמיים על דברים זה לא נורא. אבל כדאי לדבר עם היועץ בבית הספר או הפסיכולוג. כדי לטפל בזה ולא כדאי להזניח אלא לטפל בזה בהקדם כמובן תעשה את כל זה יחד עם ההורים. אבל לא צריך לדאוג זה לא נורא ולכל דבר יש פתרון בעזרת ד'. בהצלחה.
שאלה: מפסק גז ביו"ט: האם מותר להשתמש במפסק גז לכיבוי ביו"ט, אין בזה בעיה הילכתית? גיסי פשוט טוען שזה אסור, כמוכן הוא טוען שלכבות את הגז באופן רגיל זה אותו דבר כמו שעון גז, האם אין איסור מוחלט לכבות בצורה הרגילה?
תשובה: מהי כוונתך ב"מפסק גז"? אם הכונה לחגז באישור "צומת" השימוש בו כשר למהדרין כי הוא אינו מכבה באופן ישיר אלא רק ע"י גרמא עקיף וזוהי הדרך הכשרה לכיבוי גז ביו"ט.
שאלה: סיום ספר נביא כסיום מסכת: 1) האם סיום ספר נביא נחשב כסיום מסכת לענין תענית בכורות? 2) האם זה משנה אם הלימוד נעשה עם פרשנים או לא?
תשובה: תשובה אחת לשתי שאלותיך: רק לימוד של נביא בעיון עם פרשנים מצדיק סיום הפוטר את הבכורת מתענית.
שאלה: איך מכשירים פלאטה: איך מכשירים פלאטה לפסח (מהו ליבון, והאם אחרי זה לנקות, וכמה זמן שתהיה הפלאטה דולקת?) לספרדים.
תשובה: יש להסיק את הפלטה עד שנייר ייחרך עליה.
שאלה: מצה עשירה בערב פסח: האם לפי מנהג האשכנזים נוהגים לאכול בבית בערב פסח מצה עשירה בסעודה שלישית לאחר חצות? והאם מותר לאכול מצה עשירה גם בארוחת שבת לפני חצות? נ.ב. לפי מיטב ידיעתי יש מנהגים שונים גם אצל האשכנזים עצמם אם לאכול בערב פסח מצה עשירה או בכלל לא, אם אפשר להתיחס גם לזה.
תשובה: לפי מנהג אשכנז אין לאכול מצה עשירה לאחר זמן איסור אכילת חמץ,בשבת 9.50 בבוקר. לדעת הנודע ביהודה מותר לאכול מצה עשירה עד חצות אולם לא נהגו כמותו.
שאלה: סיום מסכת במשנה: האם לימוד משניות וסיום המסכת בערב פסח פוטר מתענית בכורות?
תשובה: המנהג לסיים דוקא מסכת גמרא אך מעיקר הדין אם ילמד מסכת משנה או נביא לעומק עם מפרשים גם יצא בזה ידי חובה, ואולי אם ילמד סדר שלם במשנה או יסיים תנ"ך שלם יהיה ר גודל של מסכת גמרא. הרב רואי מרגלית.
שאלה: צנוברים בפסח: האם מותר לאשכנזים לאכול צנוברבפסח?
תשובה: צנובר אינו קטניות. מברכים עליו בורא פרי העץ ומותר גם לאשכנזים לאכול אותו בפסח. למה לא לעשר צנובר?
שאלה: נגיעה: ברצוני לדעת, האם נגיעה בדרך חיבה שנעשית על ידי חוצץ כלשהו (חתיכת בד קטנה וכדו ) נחשבת כנגיעה רגילה?
תשובה: לכל איש יש רק אישה אחת ולכל אישה רק איש אחד. וזאת רק לאחר נישואין כדת משה וישראל. כל נגיעה בין איש לאישה שאינה אשתו אסורה. נגיעת חיבה אסורה מהתורה. אין מקום לשום התחכמויות.
שאלה: שירת פסוקים עם שם ה : ידוע שנוהגים לא לשיר את שם ה בפסוקים, אפילו כשאומרים את כל הפסוק. יש זמרים שעושים כן (כחלק מאקט מרדני כנראה). האם יש בכך בעיה (לשמוע ו או לשיר את שיריהם)? או שזה מנהג שאין בו איסור הלכתי של ממש? יש גם מזמור שבת (שבת היום לה ) שכאשר מחליפים את שם ה במילה "השם" הורסים את החריזה. ובד"כ כשמגיעים לאחד הבתים ".אז תתענג על ה ", כן הוגים את שם ה. אם כן נראה שיש להתיר?
תשובה: ברור שאסור להזכיר שם ד' לבטלה, ושיר שנועד לשמח את היושבים או לתת אוירה,הוא בכלל איסור הזכרת ד'. לכן אין לשיר פסוקים אפילו בלי שם ד', וקל וחומר עם שם ד', אם המטרה היא סוג של בידור. ונאמר על זה בח :כי בשעה שאדם שר פסוקים בבתי משתאות, התורה חוגרת שק ומתלוננת לד' בלשון "עשאוני בניך ככלי זמר" אמנם, אם מטרת השירה הינה התרוממות הנפש לעבודת ד', בדרך של שיר ושבח או תפילה, מותר להזכיר פסוקים אפילו עם שם ד', ובתנאי שבזמן שירה זו, יהיו ידיו נקיות וגופו וסביבתו מתאימים לתפילה ולימוד תורה. כמובן שלא יפסיק בדיבור באמצע עם חבר, ואם אדם יודע שהוא עומד בתנאים אלה, מותר לשיר פיוטים ולהזכיר בתוכם גם את השמות הקדושים ואין בזה שום פגם. וכך עשו גדולי ישראל שהיו צדיקים וקדושים חברו שירים ופיוטים לעבודת ד', ולא חששו לאיסור.
שאלה: סיום בכורות ביום שבת: השנה ערב פסח חל בשבת מה דין סיום בכורות,האם הוא מוקדם לשישי או נשאר בשבת ואולי מתבטל,שהרי שבת דוחה צום והסיום בא במקום הצום.
תשובה: השנה הצום מוקדם ליום חמישי, אך כיון שהצום לא בזמנו יש דעות שמתבטל לגמרי, מקילים יותר לחולים וכדו'. הרב רואי מרגלית
שאלה: אירוח בחג: האם מותר לאפשר למשפחה חילונית לבוא ברכב באמצע ליל הסדר בשביל לחגוג איתנו את החג?
תשובה: אף שיש שהקילו בחג יותר מבשבת מעיקר הדין אסור ליזום הזמנה כזו, אך אם כבר הגיעו כמובן שיש לארחם בכל הכבוד ולקרבם. הרב רואי מרגלית.